הוועדה המיוחדת לפניות הציבור, כנסת 20, פרוטוקול מספר 48, 2016-03-07 15:10

ישראל אייכלר: ברשות

ישראל אייכלר: כם אני פותח את הישיבה בנוגע לסוגיה שעלתה בפניות הציבור: מרבית מקבלי תו חניה ממשרד התחבורה נבדקים בוועדות הרפואיות של הביטוח הלאומי

<נעמי מורביה: לא מרביתם.

ישראל אייכלר: אדוני, מנהל אגף הרישוי, במדינת ישראל קיים מחסור חמור במקומות חניה לנכים ויש הרבה תווי חניה.

ישראל אייכלר: משרד התחבורה הקשיח את הקריטריונים ואת התהליכים לצורך קבלת תו חניה לנכה.

ישראל אייכלר: " בהליך קבלת תו נכה אנחנו בונים על פי מסמכים רפואיים".

ישראל אייכלר: בעקבות תהליך ההפרטה יש תלונות שקשה מאוד לקבל תווי חניה ויש חברות מתווכות שגובות ממשפחות, זה משהו חמור שאני לא מאמין לזה, 5,000 שקל לצורך הסדרת תו חניה לנכה.

ישראל אייכלר: זה מזכיר לי כבר את חברות להשבת זכויות לניצולי שואה ודברים כאלה.

ישראל אייכלר: מדובר בתופעה פסולה ביותר.

ישראל אייכלר: מדובר בשירות שמשרד התחבורה נותן ללא כל עלות ויש להפסיק את המאכערות סביב העניין הזה.

ישראל אייכלר: אני אמרתי גם בוועדת העבודה והרווחה כשהיה פה מנכ"ל המוסד לביטוח לאומי, היית שם?

ישראל אייכלר: אמרתי למנכ"ל המוסד לביטוח לאומי שאם החברות האלה, אם הביטוח הלאומי היה יעיל והאדם מקבל את אותן זכויות בלי עורך דין ובלי החברות האלה, האנשים לא היו לא הולכים לשם.

ישראל אייכלר: בארמית זה נקרא "לאו עכברא גנב אלא חורא גנב" – לא העכבר גנב אלא החור שהוא מסתתר שם.

ישראל אייכלר: נמצאת פה גם היועצת המשפטית?

ישראל אייכלר: לא.

ישראל אייכלר: אין בעיה, אפי רוזין, אתה תענה לנו על השאלות.

<אפי רוזן: קודם כל הנושא הסוגיה הזאת לא עלתה בדיון ואני יכול לבחור ולהגיד שאבדוק את זה, אבל עדיין לא התרגלתי להיות עובד מדינה.

<אפי רוזן: כשאני אומר משהו אני מתכוון.

<אפי רוזן: זה אירוע מאוד מורכב מכוון שהוא חונה על אותו פער של מה קורה עם נכים למשל שהרכב לא בבעלותם, שאנחנו מקבלים עליהם כל הזמן שאילתות, שלצורך העניין הם בליסינג לא פרטי.

<אפי רוזן: לכן האירוע הזה דורש בדיקה.

<אפי רוזן: אדוני, אין ספק שנכון שנכה צריך שהוא יתנייד ושיהיה לו תו נכה.

<שלומית אבינח: סליחה, לא הצגת את עצמך.

<אפי רוזן: אני מתנצל, אני מנהל אגף הרישוי במשרד התחבורה.

ישראל אייכלר: אפי רוזן, מנהל אגף הרישוי.

ישראל אייכלר: כן, אולי צריך להיות ספציפי.

ישראל אייכלר: זאת אומרת, באופן כללי אתם תישארו צמודים לעניין הרכב של הנכה, אבל במקרה למשל שאם מישהו מביא אישור שיש לו טוטלוס תנו לו לשלושה-חמישה חודשים - - -

<אפי רוזן: צריך לראות שזה אפשרי.

<אפי רוזן: אדוני, צריך שלנכה יהיה עם מה להתנייד.

ישראל אייכלר: בדיוק.

ישראל אייכלר: יש לנו פה מקרה ספציפי.

ישראל אייכלר: אנחנו נעביר אותו אליכם שתוכל להוציא הודעה.

ישראל אייכלר: עכשיו לעצם הנושא הכללי.

ישראל אייכלר: לימור בבקשה.

<שלומית אבינח: את רוצה להתייחס לנושא תווי החנייה לנכים, את צריכה ללכת.

<לימור לוריא: כן, אני מתנצלת.

<לימור לוריא: הדיון היום הוא תווי לנכים.

<לימור לוריא: לימור לוריא, מנהלת אגף נכות.

<לימור לוריא: אנחנו מזה זמן רב קוראים לייעל את התהליך מול משרד התחבורה.

<לימור לוריא: רוב האנשים שמגיעים היום אלינו לוועדות הרפואיות נקבעים להם סעיפים רפואיים.

<לימור לוריא: בזמנו אנחנו התחלנו מגעים עם משרד התחבורה על מנת לסמן את הסעיפים שאם מישהו עונה על אחד הקריטריונים, נעביר את זה למשרד התחבורה ומשרד התחבורה ינפיק לו באופן אוטומטי את התעודה, בלי שציבור האנשים עם הנכות יצטרך לעבור מפה לשם.

<לימור לוריא: אנחנו עדיין קוראים לזה.

<לימור לוריא: אנחנו חושבים שזה יכול לייעל משמעותית את התהליך.

<לימור לוריא: יש לנו את ההתכתבות, בואו תרימו איתנו את הכפפה.

<לימור לוריא: אנחנו מאחלים לך בהצלחה.

<לימור לוריא: אנחנו חושבים שאם תעזור לנו זו תהיה הקלה משמעותית.

ישראל אייכלר: תראו איזו משב רוח רענן יש לנו פה ממשרד התחבורה מאז שאפי נכנס, אני חייב לציין את זה.

ישראל אייכלר: מותר לי כאיש ציבור גם לשבח פעם פקיד ממשלתי, לא תמיד לבקר.

ישראל אייכלר: עצם העובדה שאתה בא ולימור מציעה משהו, אתם תיצרו קשר.

ישראל אייכלר: צרו קשר כי יש הרבה דברים שאתם יכולים לתאם ביניכם ולפתור להרבה הרבה נכים הרבה הרבה בירוקרטיה.

<דפנה אזרזר: לא רק זה, זה גם יפתור את המאכעריות.

<דפנה אזרזר: אתה יודע, רואים כל מיני אנשים עם מכוניות פרטיות, אנשים בריאים שתופסים חניה של נכים.

ישראל אייכלר: אני רוצה לסכם את זה כך.

ישראל אייכלר: במקרים רגילים צריך שיהיה צמוד הנכה עם הרכב, אחרת יהיה מה שאת אומרת, כולם יתפסו לכם את החניה.

ישראל אייכלר: במקרים שהנכה איבד את רכבו, טוטלוס או שהוא נגנב לו, אתם נותנים לו משהו זמני כדי שהוא יוכל - - -

<אפי רוזן: נבדוק את זה, נראה מה אפשר לעשות.

<נעמי מורביה: אני פוחדת מתווים זמניים.

<נעמי מורביה: <קריאה:> למה?

<נעמי מורביה: כי זה הכי קבוע שיש, כי לא מחזירים אותם.

ישראל אייכלר: תאריך?

<קריאה: כבוד היושב ראש, היום פקח מכניס למכשיר וישר רואה אם הוא נכה או לא.

<קריאה: ישבנו עם ציון מזרחי שהוא אחראי - - - <קריאה:> ציון מזרחי כבר לא - - -

ישראל אייכלר: בואו נשמע.

<אבנר עורקבי: הייתה לנו הצעה להוציא תו שהוא תו של נכה ולא רישום של הרכב.

<אבנר עורקבי: הרכב לא פעם, אנחנו לא נמצאים עם הרכבים שלנו.

<אבנר עורקבי: למשל, הרכב נכנס למוסך, אני לוקח רכב אחר.

ישראל אייכלר: כן, אבל היא הביעה חשש שאם כך יהיו אלפי אנשים שיהיו להם תעודות ואתה תבוא עם הרכב ולא תמצא מקום.

<אבנר עורקבי: לא.

<אבנר עורקבי: אנחנו אישית - - -

ישראל אייכלר: אבל לא תמצא מקום.

<נעמי מורביה: לא לרכב, לא תו לרכב.

<נעמי מורביה: יש לנו היום בעיה, כבוד הרב, עד עכשיו לא דיברתי, יש לנו בעיה מאוד קשה של אינפלציה בנושא של תווי הנכה.

<נעמי מורביה: עצם העובדה שנותנים שני תווים, כאילו שני מספרים על אותו תו.

<נעמי מורביה: אז אחרי זה בן אדם הולך למשרד הרישוי אומר אופס איבדתי את התו מקבל עוד תו ואז הוא שם על כל אחד מהרכבים את התו.

<נעמי מורביה: יש בעיה מאוד קשה, אם יש משהו כמו 30-40 אלף תווי נכה שמוכרים על ידי משרד הביטחון והמוסד לביטוח לאומי, בפועל יש 160 אלף תווי נכה היום .

<נעמי מורביה: כלומר, עוד 120 אלף תווי נכה שאף אחד לא יודע מה המקור שלהם, איך, האם הם מוצדקים לא מצודקים.

<נעמי מורביה: אנחנו צריכים לעשות מה שחברי וידידי אבנר עורקבי הציע.

<נעמי מורביה: זה ה-פתרון האידיאלי, התו לא צריך להיות על שם הרכב אלא על שם הנכה, הנכה נושא אותו.

<נעמי מורביה: אם זה ילד נכה, ברגע שהוא נמצא ברכב עם האב או עם האם התו תופס, אבל לא ששני התווים יהיו בשני הרכבים.

<נעמי מורביה: שני הרכבים חונים בחניית נכים והילד בכלל נוסע בהסעה.

<נעמי מורביה: או למשל אנשים שנמצאים בבתי אבות.

ישראל אייכלר: אפשר להגיד משהו.

ישראל אייכלר: למנהלת הוועדה יש המון המון ניסיון כמנהלת הוועדה, היא רוצה להגיד - - -

<שלומית אבינח: אני רוצה להגיד שני משפטים.

<שלומית אבינח: מאז הדיון הקודם שהיה הנושא של ביטול תווי חניה לנכים אוטיסטים, אני רוצה לציין שנוצר ערוץ בוועדה בין משרד התחבורה לוועדה לפניות הציבור.

<שלומית אבינח: טיפלנו בעשרות פניות בערוץ מעולה.

<שלומית אבינח: נכון שמי שידע להגיע לוועדה קיבל תו נכה.

<שלומית אבינח: לאחרונה הערוץ הזה נסגר.

<שלומית אבינח: דפנה יודעת שעשרות מקרים העברנו ולאחרונה הערוץ נסגר.

<שלומית אבינח: מאז שהשירות הופרט, אני לא יודעת מה קרה בתקופה האחרונה, השירות נהייה גרוע, גם במשרד התחבורה שאני מפנה לוקח חודשים.

<שלומית אבינח: חודשים ואין להם מענה.

<שלומית אבינח: כלומר, אני יודעת שזה הופרט ל"פמי פרימיום".

<שלומית אבינח: אני לא יודעת מה נהיה שם, אני לא יודעת מי מפקח עליהם, אני לא יודעת מה הבקרה שלהם – אין תווי חניה.

<שלומית אבינח: כלומר, אי אפשר לקבל.

<שלומית אבינח: גם הוועדה לפניות הציבור לא מצליחה לעזור - - - <קריאה:> אם הוא ישלם 5,000 אז כן.

<שלומית אבינח: <קריאה:> אם הכול יעבור דרך הביטוח הלאומי - - -

<אפי רוזן: אדוני, אני אוכל לדבר.

ישראל אייכלר: כן, בבקשה אפי.

<אפי רוזן: בינתיים נזרקים פה מספרים.

ישראל אייכלר: בדיוק.

ישראל אייכלר: אני רוצה לסגור את הישיבה.

ישראל אייכלר: אני רוצה לתת מילה אחרונה לאפי רוזן מנהל אגף הרישוי.

<אפי רוזן: תודה אדוני.

<אפי רוזן: קודם כל אני מודה למוסד לביטוח לאומי על הרצון לעזור.

<אפי רוזן: אגב, אנחנו כבר סבורים מזמן שזה שמשרד התחבורה עוסק בתגי חנייה לנכים זו לקונה לא נכונה.

<אפי רוזן: נא יבחרו ביניהם, או משרד הבריאות או המוסד לביטוח לאומי מי רוצה לעסוק בזה.

<אפי רוזן: אדוני, אנחנו נעביר בצורה הכי מסודרת שרק אפשר.

<אפי רוזן: <קריאה:> אבל - - -

<אפי רוזן: אני לא הפרעתי - - -

ישראל אייכלר: לא.

ישראל אייכלר: לא.

ישראל אייכלר: אני מסיים את הדיון כי אני חרגתי כבר ברבע שעה.

<אפי רוזן: אדוני, לא רק שאנחנו לא מקשים על קבלת תו נכה, לדעתי אנחנו מאוד מקלים על קבלת תו נכה.

<אפי רוזן: זה נוצר מכל מיני טלאים על טלאים.

<אפי רוזן: אדוני רוצה לדעת, היום במדינת ישראל נעים 300 אלף כלי רכב שיש להם תו נכה.

<אפי רוזן: אחדים מהנכים הם עם תו כפול, עם זכות כפולה ואחדים עם זכות רגילה.

<אפי רוזן: אם אדוני רוצה לדעת עד כמה האירוע חמור, למעשה רק 12 אלף נכים הם על כיסא גלגלים.

<אפי רוזן: בין 12 אלף ל-300 אלף, אדוני מבין שיש פה אירוע שצבר תאוצה וגודל שלא התכוונו שהוא יהיה, ולכן העניין הזה דורש טיפול.

<אפי רוזן: אדוני, אנחנו לא הקשנו על התהליך.

<אפי רוזן: שלומית, אני באמת מצטער אם השירות נפגע.

<אפי רוזן: אני פותח לכם ערוץ.

<אפי רוזן: אני אומר לכם אנחנו נטפל בזה.

<אפי רוזן: "פמי פרמיום", יושב פה הסמנכ"ל שלהם, אני יכול לתלות את זה עליהם.

<אפי רוזן: זה לא, משרד התחבורה הוא זה שמפעיל את החברה הזאת, הוא שמנחה אותה, הוא זה שמשלם לה והוא - - -

ישראל אייכלר: אנחנו כוועדת כנסת אל מול משרדי הממשלה ולא - - -

<אפי רוזן: אני אומר לכם, יכולתי להוציא דיבתו לפניו - - -

ישראל אייכלר: אין צורך, אם יש ערוץ פתוח בין הוועדה למשרד התחבורה זה הקו.

<אפי רוזן: יש לנו חמישה רופאים שעובדים רק איתנו, בראשות פרופסור מהיודעים בארץ.

<אפי רוזן: תוך יומיים הרופא נכנס וחותם על ההמלצה.

<אפי רוזן: אבל - - -

<לימור לוריא: אבל אדוני, רק רציתי להגיד שני דברים.

<לימור לוריא: אחת, אני חושבת שמה שאנחנו מציעים לכם, זה לא שאנחנו עכשיו נחליט מי זכאי לתו נכה ומי לא.

<לימור לוריא: אתם תגידו את הקריטריונים.

<לימור לוריא: מה שאנחנו יודעים, היום בעצם כל מקרה נבדק, לא צריך שהוא ייבדק, אתם תגידו מה סעיפי הליקוי שמזכים ואנחנו נעביר אליכם את זה.

<אפי רוזן: אי אפשר.

<אפי רוזן: רגע, רגע, חברים.

<אפי רוזן: אני בעד.

<אפי רוזן: תראו איזה יתרון יש לי, אני באתי חדש וישר אמרתי, חשבתי שהמצאתי את החכמה, שאלתי למה אין קריטריונים קבועים.

<אפי רוזן: בואו ניקח את מה שאמרה שלומית, חברים, ילדים אוטיסטים, יש ספקטרום ענק.

<אפי רוזן: הרוב כנראה לא עומדים בקריטריון אז אי אפשר לקבוע כלל אצבע.

<אפי רוזן: מחלות אונקולוגיות, גם על השולחן - - -

<לימור לוריא: את כל הסעיפים האלה יש בביטוח הלאומי.

<לימור לוריא: ילדים שתלויים לחלוטין לעזרת הזולת יש בביטוח לאומי, חבל.

<אפי רוזן: הלוואי והיה נכון שהיינו עושים copy paste לכללים של המוסד לביטוח לאומי במתן תו נכה.

<אפי רוזן: הכללים של מתן תג נכה הם כללים אחרים לגמרי ולכן אני סבור, גם אמרתי, אגב אני אתך, אי אפשר שסמכות ואחריות יהיו בחלוקה.

<אפי רוזן: מי שמוסמך ומי שאחראי ומי שמנהל את המערכת הרפואית במדינה שקובעת מיהו נכה, קובעת מיהו נכה על פי חוק, נא ייתן תו נכה.

<אפי רוזן: אני יודע להגיד מי יכול לנהוג במדינת ישראל ולמי לתת רישיון.

<אפי רוזן: לא הייתי מעז לרגע להגיד מי חולה ברמה כזאת או אחרת.

<אפי רוזן: אדוני, שמו לפתחנו אירוע שהוא מורכב מאוד.

<אפי רוזן: למעשה נתנו לנו אחריות וסמכות למשהו שאנחנו לא למדנו בבית הספר בכלל ולכן אני מעסיק חברה פרטית שעושה כמיטב יכולתה.

<אפי רוזן: היא לא מחליפה את מערכת הבריאות אדוני.

ישראל אייכלר: אנחנו שמענו את דבריך ואנחנו רשמנו את זה.

ישראל אייכלר: אני רוצה לסכם את זה בשני סעיפים.

ישראל אייכלר: א', צריכה להיות פגישת עבודה בין המוסד לביטוח לאומי לבין משרד התחבורה לקבוע סעיפים ברורים שמזכים בתו נכה, וסעיפי ליקוי שמזכים בתו נכה.

ישראל אייכלר: ב', במקרים מיוחדים בהם נכה איבד את רכבו בין אם בגניבה או בתאונה יינתן לו תג נכה אישי עד לקבלת רכב אחר.

ישראל אייכלר: אנחנו מודים לכם שהייתם איתנו.

ישראל אייכלר: תודה רבה.